Grzegorz Kaszak

**Grzegorz Kaszak** (født 24. februar 1964 i Choszczno i det vestpommerske voivodskap i Polen) er en polsk katolsk biskop som var biskop av Sosnowiec. 

Mot slutten av oktober 2023 ansøkte han i Roma om å få tre av, grunnet diverse skandaler som hadde utspilt seg i hans bispedømme, skjønt uten at han var implisert i noen av dem. Pave Frans innvilget dette den 24. oktober 2023, og utnevnte erkebiskopen av Katowice, Adrian Galbas, til apostolisk administrator.

## Liv og virke
### Prest
Grzegorz Kaszak ble presteviet for Szczecin-Kamień av biskop Kazimierz Jan Majdański den 18. juni 1989.

Pave Benedikt XVI utnevnte ham den 10. november 2007 til sekretær for Det pavelige råd for familien.

### Biskop av Sosnowiec
Den 4. februar 2009 ble han utnevnt til biskop av Sosnowiec.  Han var en av flere polske prester som returnerte til Polen fra stillinger i Vatikanet rundt denne tiden. 

Han ble bispeviet av den polske kirkes primas, kardinal Józef Glemp, den 28. mars samme år; medkonsekrerende var kardinal Stanisław Dziwisz, erkebiskop av Kraków, og Stanisław Nowak, erkebiskop av Częstochowa.

I den polske bispekonferansen ble han medlem av dets råd for familien. I 2014 var han medkonsekrator ved bispevielsen av hjelpebiskopen av Szczecin-Kamień, Henryk Wejman.

### Fratreden
Hans tidlige fratreden - i en alder av 59 år - ble ifølge pressen utløst av noen skandaler ikke lang tid i forveien. Etter at en prest tok sitt eget liv i januar 2017 ville ikke biskop Kaszak kommentere saken, og bispedømmet pekte på sinnsforstyrrelser, noe andre imidlertid bestred. En annen sak var i mars 2023 da en annen prest begikk selvmord etter at en diakon var blitt brutalt myrdet. Så var det en orgie mellom prester og en mannlig prostituert i august 2023 som ble alment kjent etter at medisinsk hjelpepersonell ble hindret av presten som var vertskap fra å komme vedkommende til hjelp da han hadde fått en negativ reaksjon mot medikamenter han hadde inntatt - det dreide seg om potensmidler. I et brev til bispedømmets troende den 23. september, lovet biskop Kaszak at den presten som hadde innbudt til orgien ville bli straffet av kirken, hva enn de sivile myndigheter kom til å foreta seg.

I forbindelse med offentliggjøringen av hans innvilgede fratreden skrev biskop Kaszak i et skriv rettet til de troende og til geistligheten i bispedømmet at han bad «om tilgivelse for min menneskelige utilstrekkelighet». Hadde han såret eller sviktet noen, var han meget lei seg for det, skrev han.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal August Hlond (1881-1948) *1926
*Kardinal Stefan Wyszyński (1901-1981) *1946
*Kardinal Józef Glemp (1929-2013) *1979
*Biskop *Grzegorz Kaszak* (1964- ) *2009

## Referanser